કુંભ : સપ્તાહના આરંભે આપની રચનાત્‍મક અને કલાત્‍મક શક્તિઓ ખીલશે. કામકાજ કે ફરવા માટે લાંબા અંતરની મુસાફરીનું આયોજન કરી શકશો. ધન પ્રાપ્તિના યોગ છે. સમાજમાં આપને માન-સન્‍માન મળે. વેપારીઓને ઉઘરાણીના નાણાં વસૂલ થાય. ભાવુક્તા આપને કલ્‍પના જગતમાં વિહાર કરાવશે. આપની અંદર રહેલી સાહિત્‍ય કે કલાસૂઝને બહાર લાવવા માટે યોગ્‍ય સમય છે. સંતાનો પાછળ ખર્ચ થાય. મિત્રો સાથે પાર્ટી કે પિકનિકમાં જવાની તકો પણ સાંપડશે. સ્વાસ્થ્ય સામાન્ય રહેશે તેમજ પ્રણય સંબંધો સારા રહેશે. આપ કોઈને નડતા નથી પરંતુ લોકો આપની ભલમનસાઇનો ગેરલાભ ન લે તેનું ધ્યાન રાખવું. સહકાર્યકરોનો સારો સાથ સહકાર મળી રહેશે. હરીફો પર વિજય મેળવી શકશો. સપ્તાહના મધ્યમાં વિજાતીય પાત્રો સાથે ડીનર લેશો. નવીન વિચારો અને અને વાણીની મધુરતાથી કોઈપણ વ્યક્તિને પ્રભાવિત કરી શકશો અને તેનાથી લાભ મેળવી શકશો. અન્ય લોકો સાથેના આપના સંબંધો સુમેળભર્યા રહેશે. આપ પ્રવચન, મીટિંગ, વક્તવ્ય કે ચર્ચામાં સફળતા મેળવી શકો. કોઈપણ કામમાં આપ ચીવટતા રાખી આગળ વધી શકશો. સપ્તાહના અંતે શરીરમાં થાક અને આળસ અનુભવાય. અનિર્ણાયકતા આપને મહત્વના નિર્ણયો લેતા અટકાવશે. મન અસ્વસ્થ રહેશે. સ્વભાવમાં ચીડિયાપણું આવશે. વ્‍યવસાયમાં હરીફો આડખીલી ઊભી કરશે.